MAMIT DISTRICT CHHUNGA A HMASA BER TURIN OIL PALM HERNA KHAWL ENCHHINNA NEIH A NI,"1202/2024-2025 Mamit 17th July, 2024 : Nimin khan Tuidam khua-ah Mamit District Cooperation Office huaihawtin Mamit District chhunga a hmasa ber atan Mamit MJA leh District Information and Public Relations Department-te chuan Tuidam Oil Palm Farmer Cooperative Society Ltd. te tana Oil Palm Cooking Oil herna khawl trial run neih chu a hmunah an enpui. Pu Lalthangfala, District Cooperative Officer chuan report pe in he Oil Palm Herna khawl hian ni khatah Oil palm quintal 10 a her thei a, ni khatah Oil Palm hriak litre 200 leh oil palm cake Kg. 300  a her chhuak thei dawn a. He khawl bun nan leh a In sakna hian Rs 22.50 lakh hmanral a ni a ti a. He khawl hi hman a nih hunah chuan Oil palm chingtute hian tuna oil palm an hralhna aia a let thuma hlawk zawkin an oil palm te hi an hralh thei tawh dawn a ni a ti bawk. Tunah hian Mamit District chhungah Cooperative Society 115 an awm mekin, hmalakna hrang hrang kalpui mek a ni a,  chhungkaw tam takin chhungkaw eibel bera hmang an awm tawh a ni. Attachment Loading attachment...",Dated: 17 th Jul 24 3:53 PM,https://dipr.mizoram.gov.in/post/mamit-district-chhunga-a-hmasa-ber-turin-oil-palm-herna-khawl-enchhinna-neih-a-ni